CELEX: 32022D0881
Language: mt
Date: 2022-06-03 00:00:00
Title: Deċiżjoni ta’ Implimentazzjoni tal-Kunsill (PESK) 2022/881 tat-3 ta’ Ġunju 2022 li timplimenta d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja u l-involviment tal-Belarussja fl-aggressjoni Russa kontra l-Ukrajna

3.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 153/77
               
            
         DEĊIŻJONI TA’ IMPLIMENTAZZJONI TAL-KUNSILL (PESK) 2022/881
         tat-3 ta’ Ġunju 2022
         li timplimenta d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja u l-involviment tal-Belarussja fl-aggressjoni Russa kontra l-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
         Wara li kkunsidra d-Deċiżjoni tal-Kunsill 2012/642/PESK tal-15 ta' Ottubru 2012 dwar miżuri restrittivi fid-dawl tas-sitwazzjoni fil-Belarussja u l-involviment tal-Belarussja fl-aggressjoni Russa kontra l-Ukrajna (1), u b'mod partikolari l-Artikolu 6(1) tagħha,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fil-15 ta' Ottubru 2012, il-Kunsill adotta d-Deċiżjoni 2012/642/PESK.
                  
               
                     (2)
                  
                  
                     Minħabba l-gravità tas-sitwazzjoni fil-Belarussja u l-ksur kontinwu tad-drittijiet tal-bniedem u r-repressjoni kontinwa tas-soċjetà ċivili u l-oppożizzjoni demokratika, jenħtieġ li 12-il individwu u tmien entitajiet jiġu inklużi fil-lista ta' persuni fiżiċi u ġuridiċi, entitajiet u korpi soġġetti għall-miżuri restrittivi li jinsabu fl-Anness I għad-Deċiżjoni 2012/642/PESK.
                  
               
                     (3)
                  
                  
                     Id-Deċiżjoni 2012/642/PESK jenħtieġ li jiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness I għad-Deċiżjoni 2012/642/PESK huwa b'dan emendat kif stipulat fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-3 ta’ Ġunju 2022.
            
               
                  Għall-Kunsill
               
               
                  Il-President
               
               C. COLONNA
            
         
         
            (1)  ĠU L 285, 17.10.2012, p. 1.
      
      
         
            ANNESS
            L-Anness I għad-Deċiżjoni 2012/642/PESK huwa emendat kif ġej:
            
                        (1)
                     
                     
                        il-persuni fiżiċi li ġejjin jiżdiedu fit-tabella "A. Persuni fiżiċi msemmija fl-Artikoli 3(1) u 4(1)":
                        
                                     
                                 
                                 
                                    Ismijiet
                                    (Trażlitterazzjoni tal-ortografija Belarussa)
                                    (Trażlitterazzjoni tal-ortografija Russa)
                                 
                                 
                                    Ismijiet
                                    (ortografija Belarussa)
                                    (ortografija Russa)
                                 
                                 
                                    Informazzjoni ta' Identifikazzjoni
                                 
                                 
                                    Raġunijiet għall-elenkar
                                 
                                 
                                    Data tal-elenkar
                                 
                              
                                    “184.
                                 
                                 
                                    Ihar Vasilievich KARPENKA
                                    Igor Vasilievich KARPENKO
                                 
                                 
                                    Iгар Васiльевiч КАРПЕНКА
                                    Игорь Васильевич КАРПЕНКО
                                 
                                 
                                    Pożizzjoni(jiet): President tal-Kummissjoni Ċentrali tar-Repubblika tal-Belarussja dwar l-Elezzjonijiet u t-Twettiq ta' Referenda Repubblikani
                                    Data tat-twelid: 28.4.1964
                                    Sess: raġel
                                    Nazzjonalità: Belarussa
                                 
                                 
                                    Fil-pożizzjoni tiegħu bħala President tal-Kummissjoni Ċentrali tar-Repubblika tal-Belarussja dwar l-Elezzjonijiet u t-Twettiq ta' Referenda Repubblikani mit-13 ta' Diċembru 2021, Ilhar Karpenka huwa responsabbli għall-organizzazzjoni u t-twettiq tar-referendum kostituzzjonali tas-27 ta' Frar 2022, li ma jissodisfax l-istandards internazzjonali tal-istat ta' dritt, id-demokrazija u d-drittijiet tal-bniedem u ma jissodisfax il-kriterji stabbiliti mill-Kummissjoni ta' Venezja. B'mod partikolari, il-proċess ta' abbozzar ma kienx trasparenti u ma nvolviex lis-soċjetà ċivili jew lill-oppożizzjoni demokratika fl-eżilju.
                                    Għaldaqstant huwa responsabbli li dgħajjef serjament id-demokrazija u l-istat tad-dritt fil-Belarussja.
                                 
                                 
                                    3.6.2022
                                 
                              
                                    185.
                                 
                                 
                                    Dzmitry Aliaksevich ALEKSIN
                                    Dmitry Alexeevich OLEKSIN
                                 
                                 
                                    Дзмiтрый Аляксеевiч АЛЕКСIН
                                    Дмитрий Алексеевич ОЛЕКСИН
                                 
                                 
                                    Pożizzjoni(jiet): Iben Aliaksei Aleksin, azzjonist ta' Belneftgaz, Energo-Oil u Grantlo (li qabel kienet Energo-Oil-Invest)
                                    Data tat-twelid: 25.4.1987
                                    Sess: raġel
                                    Nazzjonalità: Belarussa
                                 
                                 
                                    Dzmitry Aleksin huwa iben Aliaksei Aleksin, negozjant prominenti Belarussu. Fl-2021 sar koproprjetarju ta' kumpanniji proprjetà ta' missieru jew assoċjati ma' missieru, fosthom Energo-Oil, Bleneftgaz u Grantlo (li qabel kienet Energo-Oil-Invest). Dawk il-kumpanniji ngħataw trattament preferenzjali abbażi ta' digrieti presidenzjali ffirmati minn Aliaksandr Lukashenka: Inter Tobacco ingħatat privileġġi esklussivi biex timporta prodotti tat-tabakk fil-Belarussja, filwaqt li Belneftgaz inħatret operatur nazzjonali ta' monitoraġġ tat-tranżitu.
                                    Għaldaqstant huwa qed jibbenefika mir-reġim ta' Lukashenka.
                                 
                                 
                                    3.6.2022
                                 
                              
                                    186.
                                 
                                 
                                    Vital Aliakseevich ALEKSIN
                                    Vitaliy Alexeevich OLEKSIN
                                 
                                 
                                    Вiталь Аляксеевiч АЛЯКСIН
                                    Виталий Алексеевич ОЛЕКСИН
                                 
                                 
                                    Pożizzjoni(jiet): Iben Aliaksei Aleksin, azzjonist ta' Belneftgaz, Energo-Oil u Grantlo (li qabel kienet Energo-Oil-Invest)
                                    Data tat-twelid: 29.8.1997
                                    Sess: raġel
                                    Nazzjonalità: Belarussa
                                 
                                 
                                    Vital Aleksin huwa iben Aliaksei Aleksin, negozjant prominenti Belarussu. Fl-2021 sar koproprjetarju ta' kumpanniji proprjetà ta' missieru, jew assoċjati ma' missieru, fosthom Energo-Oil, Bleneftgaz, u Grantlo (li qabel kienet Energo-Oil-Invest). Dawk il-kumpanniji ngħataw trattament preferenzjali abbażi ta' digrieti presidenzjali ffirmati minn Aliaksandr Lukashenka: Inter Tobacco ingħatat privileġġi esklussivi biex timporta prodotti tat-tabakk fil-Belarussja, filwaqt li Belneftgaz inħatret l-operatur nazzjonali ta' monitoraġġ tat-tranżitu.
                                    Għaldaqstant huwa qed jibbenefika mir-reġim ta' Lukashenka.
                                 
                                 
                                    3.6.2022
                                 
                              
                                    187.
                                 
                                 
                                    Bogoljub KARIĆ
                                 
                                 
                                    Богољуб КАРИЋ
                                    Боголюб КАРИЧ
                                 
                                 
                                    Pożizzjoni(jiet): Negozjant u politiku Serb, assoċjat mal-kumpannija Dana Holdings
                                    Data tat-twelid: 17.1.1954
                                    Post tat-twelid: Peja/Pec, il-Kosovo)
                                    Sess: raġel
                                    Nazzjonalità: Serb
                                    Numru tal-passaport: 012830978 (validu sa 27.12.2026)
                                 
                                 
                                    Bogoljub Karić huwa negozjant u politiku Serb. Flimkien mal-membri tal-familja tiegħu, żviluppa network ta' kumpanniji tal-proprjetà immobbli fil-Belarussja u kkultiva network ta' kuntatti mal-familja ta' Aliaksandr Lukashenka. B'mod partikolari, huwa kien assoċjat mill-qrib ma' Dana Holdings u s-sussidjarja preċedenti tagħha Dana Astra, u huwa allegatament irrappreżenta lil dawk l-entitajiet waqt laqgħat ma' Lukashenka. Il-proġett Minsk World, li ġie żviluppat minn kumpannija assoċjata ma' Karić, ġie deskritt minn Lukashenka bħala "eżempju ta' kooperazzjoni tad-dinja Slavonika". Bis-saħħa ta' dawk ir-relazzjonijiet mill-qrib ma' Lukashenka u ma' dawk ta' madwaru, il-kumpanniji assoċjati ma’ Karić irċevew trattament preferenzjali mir-reġim ta' Lukashenka, inkluż ħelsien mit-taxxa u biċċiet ta' art għall-iżvilupp ta’ proprjetà immobbli.
                                    Għaldaqstant huwa qed jibbenefika mir-reġim ta' Lukashenka u qed jappoġġah.
                                 
                                 
                                    3.6.2022
                                 
                              
                                    188.
                                 
                                 
                                    Andrii SICH
                                    Andrey SYCH
                                 
                                 
                                    Андрiй СИЧ
                                    Андрей СЫЧ
                                 
                                 
                                    Pożizzjoni(jiet): Kopreżentatur tal-programm "Platform" fuq l-istazzjon televiżiv tal-istat "Belarus 1"
                                    Membru tal-organizzazzjoni "Rusj molodaja"
                                    Data tat-twelid: 20.9.1990
                                    Post tat-twelid: Belarussja
                                    Sess: raġel
                                    Nazzjonalità: Belarussa
                                 
                                 
                                    Andrii Sich huwa kopreżentatur tal-programm "Platform" fuq l-istazzjoni televiżiv tal-istat "Belarus 1". F'dik il-pożizzjoni huwa appoġġa n-narrattiva tar-reġim li timmira li tiskredita l-media indipendenti, iddgħajjef id-demokrazija u tiġġustifika r-repressjoni. Huwa appoġġa n-narrattiva tar-reġim ta' Lukashenka dwar l-intenzjonijiet tal-istati tal-Punent li jorganizzaw kolp ta' stat fil-Belarussja u, appella għal kastigi ħorox għal dawk allegatament involuti, appoġġa kampanji ta' diżinformazzjoni dwar it-trattament ħażin tal-migranti li jaslu fl-Unjoni mill-Belarussja u ppromwova l-impressjoni li l-media indipendenti kienet aġent tal-influwenza barranija li l-attivitajiet tagħha għandhom jitrażżnu.
                                    Huwa għalhekk qed jappoġġa r-reġim ta' Lukashenka.
                                 
                                 
                                    3.6.2022
                                 
                              
                                    189.
                                 
                                 
                                    Dzianis Aliaksandravich MIKUSHEU
                                    Denis Alexandrovich MIKUSHEV
                                 
                                 
                                    Дзянiс Аляксандравiч МIКУШЭЎ
                                    Денис Александрович МИКУШЕВ
                                 
                                 
                                    Pożizzjoni(jiet): Kap tad-Dipartiment għas-Superviżjoni tal-Konformità mal-Liġi tad-Deċiżjonijiet tal-Qorti f'Kawżi Kriminali tal-Uffiċċju tal-Prosekutur fir-Reġjun/Oblast ta' Gomel; konsulent legali anzjan
                                    Data tat-twelid: 21.3.1980
                                    Sess: raġel
                                    Nazzjonalità: Belarussa
                                 
                                 
                                    Dzianis Mikusheu huwa l-Kap tad-Dipartiment għas-Superviżjoni tal-Konformità mal-Liġi tad-Deċiżjonijiet tal-Qorti f'Kawżi Kriminali tal-Uffiċċju tal-Prosekutur fir-Reġjun/Oblast ta' Gomel u konsulent legali anzjan. F'dik il-pożizzjoni, huwa responsabbli għall-bidu tal-prosekuzzjonijiet ta' Siarhei Tsikhanouski, Artsiom Sakau, Dzmitry Papou, lhar Losik, Uladzimir Tsyhanovich u Mikalai Statkevich. Huwa kkontribwixxa għad-detenzjoni arbitrarja ta' Siarhei Tsikhanouski, kif ippreżentat fir-rapport mill-Grupp ta' Ħidma tal-Kunsill tad-Drittijiet tal-Bniedem dwar id-Detenzjoni Arbitrarja.
                                    Għalhekk huwa responsabbli għal ksur serju tad-drittijiet tal-bniedem u għal dgħajfien serju tal-istat tad-dritt, kif ukoll għar-repressjoni tas-soċjetà ċivili u tal-oppożizzjoni demokratika.
                                 
                                 
                                    3.6.2022
                                 
                              
                                    190.
                                 
                                 
                                    Mikalai Ivanavich DOLIA
                                    Nikolai Ivanovich DOLYA
                                 
                                 
                                    Мiĸалай Iванавiч ДОЛЯ
                                    Ниĸолай Иванович ДОЛЯ
                                 
                                 
                                    Pożizzjoni(jiet): Imħallef fil-Qorti Reġjonali ta' Gomel
                                    Data tat-twelid: 3.7.1979
                                    Sess: raġel
                                    Nazzjonalità: Belarussa
                                    ID personali: 3070379H041PBI
                                 
                                 
                                    Mikalai Dolia huwa mħallef fil-Qorti Reġjonali ta' Gomel. F'dik il-pożizzjoni huwa responsabbli tas-sentenzi ta' pieni ta' priġunerija sproporzjonalment twal lil Siarhei Tsikhanouski, Artsiom Sakau, Dzmitry Papou , lhar Losik, Uladzimir Tsyhanovich u Mikalai Statkevich. Huwa kkontribwixxa għad-detenzjoni arbitrarja ta' Siarhei Tsikhanouski, kif ippreżentat fir-rapport mill-Grupp ta' Ħidma tal-Kunsill tad-Drittijiet tal-Bniedem dwar id-Detenzjoni Arbitrarja.
                                    Għalhekk huwa responsabbli għal ksur serju tad-drittijiet tal-bniedem u għal dgħajfien tal-istat tad-dritt, kif ukoll għar-repressjoni tas-soċjetà ċivili u tal-oppożizzjoni demokratika.
                                 
                                 
                                    3.6.2022
                                 
                              
                                    191.
                                 
                                 
                                    Andrei Yauhenavich PARSHYN
                                    Andrei Yevgenevich PARSHIN
                                 
                                 
                                    Андрэй Яўгенавiч ПАРШЫН
                                    Андрей Евгеньевич ПАРШИН
                                 
                                 
                                    Pożizzjoni(jiet): Kap tad-Dipartiment Ewlieni għall-Ġlieda kontra l-Kriminalità Organizzata u l-Korruzzjoni fil-Belorussja (GUBOPiK)
                                    Data tat-twelid: 19.2.1974
                                    Indirizz: 4A Skryganova St., Apt. 211, Minsk, Belarus
                                    Sess: raġel
                                    Nazzjonalità: Belarussa
                                 
                                 
                                    Andrei Parshyn huwa l-Kap tad-Dipartiment Ewlieni għall-Ġlieda Kontra l-Kriminalità Organizzata u l-Korruzzjoni (GUBOPiK) fil-Ministeru għall-Intern mill-2021 'l hawn. GUBOPiK huwa wieħed mill-korpi ewlenin responsabbli għall-persekuzzjoni politika fil-Belarussja, inkluż l-arresti arbitrarji u illegali u t-trattament ħażin, inkluż it-tortura, ta' attivisti u membri tas-soċjetà ċivili.
                                    Fuq il-profil tiegħu fuq Telegram, GUBOPiK ippubblika filmati ta' konfessjonijiet furzati minn attivisti Belarussi u ċittadini ordinarji, filwaqt li esponihom għall-pubbliku ġenerali Belarussu u użahom bħala għodda għal pressjoni politika. GUBOPiK żamm bħala detenut ukoll lil Mark Bernstein, wieħed mill-edituri ewlenin ta' Wikipedia bil-lingwa Russa, talli ppubblika informazzjoni dwar l-aggressjoni Russa kontra l-Ukrajna, meqjusa bħala "aħbar falza" kontra r-Russja.
                                    Għalhekk Andrei Parshyn huwa responsabbli għal ksur serju tad-drittijiet tal-bniedem u għar-repressjoni tas-soċjetà ċivili fil-Belarussja.
                                 
                                 
                                    3.6.2022
                                 
                              
                                    192.
                                 
                                 
                                    Ihar Piatrovich TUR
                                    Igor Petrovich TUR
                                 
                                 
                                    Iгар Пятровiч ТУР
                                    Игорь петрович ТУР
                                 
                                 
                                    Pożizzjoni(jiet): Impjegat tal-istazzjon televiżiv statali “ONT”, awtur u preżentatur prinċipali ta' diversi programmi ("Propaganda", "To be completed")
                                    Data tat-twelid: 26.3.1989
                                    Post tat-twelid: Grodno/Hrodna, Belarussja
                                    Sess: raġel
                                    Nazzjonalità: Belarussa
                                 
                                 
                                    Ihar Tur huwa impjegat tal-istazzjon televiżiv statali “ONT” u wieħed mill-propagandisti ewlenin tar-reġim ta' Lukashenka. Huwa l-preżentatur tal-programm "Propaganda", li fih jappella għall-vjolenza, jiskredita lill-attivisti tal-oppożizzjoni u jippromwovi filmati b'konfessjonijiet furzati minn priġunieri politiċi. Huwa l-awtur ta' għadd ta' rapporti foloz dwar protesti mill-oppożizzjoni Belarussa, u ta’ diżinformazzjoni rigward avvenimenti fl-Unjoni u dwar attakki fuq is-soċjetà ċivili. Huwa responsabbli wkoll mit-tixrid tad-diżinformazzjoni u messaġġi online li jinċitaw il-vjolenza. Ingħata midalja minn Aliaksandr Lukashenka għall-ħidma tiegħu fil-media.
                                    Għaldaqstant qed jibbenefika mir-reġim ta' Lukashenka u qed jappoġġah.
                                 
                                 
                                    3.6.2022
                                 
                              
                                    193.
                                 
                                 
                                    Lyudmila Leanidauna HLADKAYA
                                    Lyudmila Leonidovna GLADKAYA
                                 
                                 
                                    Людмiла Леанiдаўна ГЛАДКАЯ
                                    Людмила Леонидовна ГЛАДКАЯ
                                 
                                 
                                    Pożizzjoni(jiet): Korrispondent speċjali tal-gazzetta “SB Belarus Segodnya”, preżentatriċi fuq l-istazzjon televiżiv statali “Belarus 1”
                                    Data tat-twelid: 30.6.1983
                                    Indirizz: 8A VodolazhskySt., apt. 45, Minsk, Belarus
                                    Sess: mara
                                    Nazzjonalità: Belarussa
                                 
                                 
                                    Lyudmila Hladkaya hija waħda mill-aktar propagandisti prominenti tar-reġim ta' Lukashenka. Hija impjegata tal-gazzetta "SB Belarus Segodnya" u assoċjata ma' media oħra favur ir-reġim, inkluż l-istazzjon televiżiv statali “Belarus 1”. Hija spiss tuża diskors ta' mibegħda u lingwaġġ derogatorju waqt li tkun qed titkellem dwar l-oppożizzjoni demokratika. Hija wettqet ukoll bosta "intervisti" ma' ċittadini Belarussi detenuti inġustament, spiss studenti, li juruhom f'sitwazzjonijiet umiljanti u li jirridikolawhom. Hija ppromwoviet ir-repressjoni tal-apparat tas-sigurtà Belarussu u ħadet sehem f'kampanji ta' diżinformazzjoni u ta’ manipulazzjoni tal-informazzjoni. Hija qed tesprimi pubblikament appoġġ għal Aliaksandr Lukashenka u tesprimi kburija fil-qadi tar-reġim tiegħu. Hija ġiet imfaħħra pubblikament u ppremjata minn Lukashenka għal xogħolha.
                                    Għaldaqstant hija qed tibbenefika mir-reġim ta' Lukashenka u qed tappoġġah.
                                 
                                 
                                    3.6.2022
                                 
                              
                                    194.
                                 
                                 
                                    Ryhor Yur'yevich AZARONAK
                                    Grigoriy Yurevich AZARYONOK
                                 
                                 
                                    Рыгор Юр'евiч АЗАРОНАК
                                    Григорий Юрьевич АЗАРЁНОК
                                 
                                 
                                    Pożizzjoni(jiet): Impjegat tal-istazzjon televiżiv statali “CTV”, awtur u preżentatur ta' diversi programmi ("Secret Springs of Politics", "Order of Judas", "Panopticon")
                                    Grad: Logutenent kurunell (riżerva)
                                    Data tat-twelid: 18.10.1995
                                    Post tat-twelid: Minsk, Belarussja
                                    Sess: raġel
                                    Nazzjonalità: Belarussa
                                 
                                 
                                    Ryhor Azaronak huwa wieħed mill-propagandisti ewlenin tar-reġim ta' Lukashenka. Huwa artikolista politiku, awtur u l-preżentatur ta' programmi ta' propaganda ta' kull ġimgħa fuq l-istazzjon televiżiv statali “CTV”. Fix-xandiriet tiegħu huwa approva l-vjolenza kontra dawk li ma jaqblux mar-reġim ta' Lukashenka, u sistematikament uża lingwaġġ derogatorju dwar attivisti, ġurnalisti u avversarji oħra tar-reġim ta' Lukashenka. Huwa rċieva premju bil-midalja "Għall-Kuraġġ" mingħand Aliaksandr Lukashenka.
                                    Għaldaqstant huwa qed jibbenefika mir-reġim ta' Lukashenka u qed jappoġġah.
                                 
                                 
                                    3.6.2022
                                 
                              
                                    195.
                                 
                                 
                                    Ivan Ivanavich GALAVATYI
                                    Ivan Ivanovich GOLOVATY
                                 
                                 
                                    Iван Iванавiч ГАЛАВАТЫ
                                    Иван Иванович ГОЛОВАТЫЙ
                                 
                                 
                                    Pożizzjoni(jiet): Direttur Ġenerali tal-Open Joint Stock Company "Belaruskali"
                                    Membru tal-Kumitat Permanenti tal-Kunsill tar-Repubblika tal-Assemblea Nazzjonali tar-Repubblika tal-Belarussja għall-Affarijiet Barranin u s-Sigurtà Nazzjonali
                                    Data tat-twelid: 15.6.1976
                                    Post tat-twelid: Pogost Settlement, Soligorsk District, Minsk Province, il-Belarussja
                                    Sess: raġel
                                    Nazzjonalità: Belarussa
                                 
                                 
                                    Ivan Galavatyi huwa d-Direttur Ġenerali tal-intrapriża statali Belaruskali, li hija sors ewlieni ta' dħul u munita barranija għar-reġim ta' Lukashenka. Huwa membru tal-Kunsill tar-Repubblika tal-Assemblea Nazzjonali u għandu diversi pożizzjonijiet għolja oħra fil-Belarussja. Huwa rċieva diversi premjijiet statali, inkluż direttament mingħand Aliaksandr Lukashenka, matul il-karriera tiegħu. Huwa kien assoċjat mill-qrib ma' Lukashenka u membri tal-familja tiegħu. Għaldaqstant huwa qed jibbenefika mir-reġim ta' Lukashenka u qed jappoġġah.
                                    L-impjegati tal-Belaruskali li ħadu sehem fi strajks u protesti paċifiċi wara l-elezzjonijiet presidenzjali frodulenti ta' Awwissu 2020 fil-Belarussja, ġew imċaħħda minn primjums u sfaw imkeċċa. Lukashenka nnifsu personalment hedded li jissostitwixxi lil dawk li strajkjaw b'minaturi mill-Ukrajna. Għaldaqstant, Ivan Galavatyi huwa responsabbli għar-repressjoni tas-soċjetà ċivili.
                                 
                                 
                                    3.6.2022"
                                 
                              
                  
                        (2)
                     
                     
                        il-persuni ġuridiċi li ġejjin jiżdiedu mat-tabella "B. Persuni ġuridiċi, entitajiet jew korpi msemmija fl-Artikolu 4(1)":
                        
                                     
                                 
                                 
                                    Ismijiet
                                    Trażlitterazzjoni tal-ortografija Belarussa
                                    Trażlitterazzjoni tal-ortografija Russa
                                 
                                 
                                    Ismijiet
                                    (ortografija Belarussa)
                                    (ortografija Russa)
                                 
                                 
                                    Informazzjoni ta' identifikazzjoni
                                 
                                 
                                    Raġunijiet għall-elenkar
                                 
                                 
                                    Data tal-elenkar
                                 
                              
                                    "28.
                                 
                                 
                                    Open Joint-Stock Company “Belaruskali”
                                 
                                 
                                    Адкрытае акцыянернае таварыства "Беларуськалiй"
                                    Открытое акционерное общество "Беларуськалий"
                                 
                                 
                                    Indirizz: 5 Korzha St 5, Soligorsk, 223710 Minsk Region, /Oblast, Belarus,
                                    Data tar-reġistrazzjoni: 23.12.1996
                                    Numru tar-reġistrazzjoni: 600122610
                                 
                                 
                                    OJSC Belaruskali hija intrapriża statali u waħda mill-akbar produtturi tal-potassa fid-dinja li tipprovdi 20 % tal-esportazzjonijiet globali tal-potassa. Bħala tali, hija sors ewlieni ta' dħul u munita barranija għar-reġim ta' Lukashenka. Aliaksandr Lukashenka ddeskriviha bħala "teżor nazzjonali, turija ta' kburija, wieħed mill-pilastri tal-esportazzjonijiet Belarussi". Għaldaqstant Belaruskali tibbenefika mir-reġim ta' Lukashenka u tappoġġah.
                                    Impjegati ta' Belaruskali li ħadu sehem fi strajks u protesti paċifiċi wara l-elezzjonijiet frodulenti ta' Awwissu 2020 fil-Belarussja ġew intimidati u tkeċċew mill-maniġment tal-kumpannija. Lukashenka nnifsu t hedded personalment li jissostitwixxi lil dawk li strajkaw b'minaturi mill-Ukrajna. Għaldaqstant Belaruskali hija responsabbli għar-repressjoni tas-soċjetà ċivili fil-Belarussja u tappoġġa lir-reġim ta' Lukashenka.
                                 
                                 
                                    3.6.2022
                                 
                              
                                    29.
                                 
                                 
                                    Joint Stock Company “Belarusian Potash Company”
                                 
                                 
                                    ААТ "Беларуская “калiйная кампанiя"
                                    ОАО “Белорусская калийная компания”
                                 
                                 
                                    Indirizz: 35 Masherova Ave. 220002 Minsk, Belarus
                                    Data tar-reġistrazzjoni: 13.9.2013
                                    Numru tar-reġistrazzjoni: 192050251
                                    Tel. +375 (17)-309-30-10; +375 (17)-309-30-30
                                    Indirizz elettroniku: info@belpc.by
                                 
                                 
                                    JSC Belarusian Potash Company hija l-fergħa esportatriċi tal-produttur tal-potassa statali tal-Belarussja Belaruskali. Belaruskali hija waħda mill-akbar sorsi ta' dħul għar-reġim ta' Lukashenka. Il-provvisti mill-Belarusian Potash Company jammontaw għal 20 % tal-esportazzjonijiet globali tal-potassa.
                                    L-istat jiggarantixxi d-drittijiet ta' monopolju tal- Belarusian Potash Company biex tesporta fertilizzanti tal-potassju. Bis-saħħa tat-trattament preferenzjali mill-awtoritajiet Belarussi, il-kumpannija taqla' dħul sostanzjali. Għaldaqstant, il-Belarusian Potash Company tibbenefika mir-reġim ta' Lukashenka u tappoġġah.
                                 
                                 
                                    3.6.2022
                                 
                              
                                    30.
                                 
                                 
                                    "Inter Tobacco" LLC
                                 
                                 
                                    Таварыства з абмежаванай адказнасцю "Iнтэр Табак"
                                    Общество с ограниченной ответственностью "Интер Тобако"
                                 
                                 
                                    Indirizz: (, 131 Novodvorskiy village, Novodvorskiy village council, Minsk District, 223016 Minsk Region/Oblast, Belarus (Minsk Free Economic Zone
                                    Data tar-reġistrazzjoni: 10.10.2002
                                    Numru tar-reġistrazzjoni: 808000714
                                 
                                 
                                    Inter Tobacco LLC hija parti mill-Industrija tal-Manifattura tat-tabakk fil-Belarussja. Hija għandha sehem sinifikanti mis-suq tas-sigaretti domestiċi profittabbli fil-Belarussja. Il-kumpannija ngħatat privileġġi esklussivi biex timporta prodotti tat-tabakk fil-Belarussja, abbażi ta' digriet iffirmat minn Aliaksandr Lukashenka. Barra minn hekk, Lukashenka ħareġ digriet Presidenzjali biex ifassal mill-ġdid il-konfini tal-kapitali tal-Belarussja, Minsk, biex ineħħi l-art għall-fabbrika ta' Inter Tobacco, probabbilment għal raġunijiet relatati mal-evażjoni tat-taxxa. Inter Tobacco tappartjeni għal Alexei Oleksin u membri tal-familja qrib tiegħu (hija proprjetà tal-kumpannija Energo-Oil ta' Oleksin).
                                    Għaldaqstant, Inter Tobacco qed tibbenefika mir-reġim ta' Lukashenka.
                                 
                                 
                                    3.6.2022
                                 
                              
                                    31.
                                 
                                 
                                    Open Joint-Stock Company "Naftan"
                                 
                                 
                                    Адкрытае акцыянернае таварыства "НАФТАН"
                                    Открытое акционерное общество "НАФТАН"
                                 
                                 
                                    Indirizz: Novopolotsk 1, 211440 Vitebsk Region/Oblast, Belarus,
                                    Data tar-reġistrazzjoni: 1992
                                    Numru tar-reġistrazzjoni: 300042199
                                 
                                 
                                    Bħala intrapriża statali, OJSC Naftan hija sors ewlieni ta' dħul u munita barranija għar-reġim ta' Lukashenka. Għaldaqstant, Naftan tibbenefika mir-reġim ta' Lukashenka u qed tappoġġah.
                                    Impjegati ta' Naftan li ħadu sehem fi strajks u protesti paċifiċi wara l-elezzjonijiet presidenzjali frodulenti ta' Awwissu 2020 fil-Belarussja, ġew intimidati u tkeċċew mill-maniġment tal-kumpannija. Għaldaqstant Naftan hija responsabbli għar-repressjoni tas-soċjetà ċivili fil-Belarussja u tappoġġa lir-reġim ta' Lukashenka.
                                 
                                 
                                    3.6.2022
                                 
                              
                                    32.
                                 
                                 
                                    Open Joint-Stock Company "Grodno Tobacco Factory Neman"
                                 
                                 
                                    Адкрытае акцыянернае таварыства "Гродзенская тытунёвая фабрыка""Нёман"
                                    Oткрытое акционерное общество "Гродненская табачная фабрика Неман"
                                 
                                 
                                    Indirizz: 18 Ordzhonikidze St, 230771 Grodno/ Hrodna, Belarus,
                                    Data tar-reġistrazzjoni: 30.12.1996
                                    Numru tar-reġistrazzjoni: 500047627
                                 
                                 
                                    OJSC "Grodno Tobacco Factory Neman" hija intrapriża statali tal-Belarussja u waħda mis-sorsi ewlenin ta' dħul għar-reġim ta' Lukashenka. Il-kumpannija għandha 70-80 % tas-sehem mis-suq tat-tabakk fil-Belarussja. "Grodno Tobacco Factory Neman" għalhekk tibbenefika mir-reġim ta' Lukashenka u tappoġġah.
                                    Immanifatturati fil-Belarussja, il-marki Grodno Tobacco Factory "Neman" huma fost l-aktar sigaretti komuni li jiddaħħlu b'kuntrabandu fl-Unjoni bħala parti mill-kummerċ tat-tabakk bil-kuntrabandu li jħalli qligħ. Vaguni tal-ferrovija li jappartjenu għal kumpanniji statali tal-Belarussja "Belaruskali" u "Grodno Azot" jintużaw fl-iskema tal-kuntrabandu. "Grodno Tobacco Factory Neman" għalhekk tikkontribwixxi għall-faċilitazzjoni tat-trasferiment illegali ta' oġġetti ristretti fit-territorju tal-Unjoni.
                                 
                                 
                                    3.6.2022
                                 
                              
                                    33.
                                 
                                 
                                    Beltamozhservice
                                 
                                 
                                    Рэспублiканскае унiтарнае прадпрыемства "БЕЛМЫТСЭРВIС"
                                    Республиканское унитарное предприятие "БЕЛТАМОЖСЕРВИС"
                                 
                                 
                                    Indirizz: 17th km. Minsk-Dzerzhinsk, administrative building, office 75, Shchomyslitsky 223049 Minsk Region/Oblast, Belarus
                                    Data tar-reġistrazzjoni: 9.6.1999
                                    Numru tar-reġistrazzjoni: 101561144
                                 
                                 
                                    Beltamozhservice hija kumpannija statali u waħda mill-akbar kumpanniji tal-loġistika fil-Belarussja. Hija assoċjata mill-qrib mal-awtoritajiet Belarussi u hija involuta fil-kuntrabandu u l-esportazzjoni mill-ġdid ta' oġġetti mill-Belarussja lejn ir-Russja. Il-kumpannija tibbenefika minn rabtiet mal-awtoritajiet Belarussi u tipprovdi dħul sinifikanti lir-reġim ta' Lukashenka. Beltamozhservice għaldaqstant qed tibbenefika mir-reġim ta' Lukashenka u qed tappoġġah.
                                 
                                 
                                    3.6.2022
                                 
                              
                                    34.
                                 
                                 
                                    Open Joint Stock Company "Managing Company of Holding""Belkommunmash"
                                 
                                 
                                    Адкрытае акцыянернае таварыства "Кiруючая кампанiя холдынгу""Белкамунмаш"
                                    Открытое акционерное общество "Управляющая компания холдинга""Белкоммунмаш"
                                 
                                 
                                    Indirizz: 64B-2 Perekhodnaya St., 220070 Minsk, Belarus
                                    Data tar-reġistrazzjoni: 13.08.1991
                                    Numru tar-reġistrazzjoni: 100205408
                                 
                                 
                                    Belkommunmash hija manifattur Belarussu ta' vetturi tat-trasport pubbliku. Aliaksandr Lukashenka qed jippromwovi minn-negozju ta’ Belkommunmash, filwaqt li jiggarantixxi l-konformità tal-kumpannija mal-obbligi kuntrattwali tagħha lejn is-sħab tagħha u qed juża l-influwenza tiegħu biex jappoġġa l-attività kummerċjali tagħha. Għalhekk Belkommunmash qed tibbenefika mir-reġim ta' Lukashenka.
                                    Belkommunmash keċċiet lill-ħaddiema b'ritaljazzjoni għall-protesta tagħhom kontra r-riżultati ffalsifikati tal-elezzjoni presidenzjali fl-2020, u għalhekk hija responsabbli għar-repressjoni tas-soċjetà ċivili u tappoġġa lir-reġim ta' Lukashenka.
                                 
                                 
                                    3.6.2022
                                 
                              
                                    35.
                                 
                                 
                                    Belteleradio Company / National State Television and Radio Company of the Republic of Belarus
                                 
                                 
                                    Нацыянальная дзяржаўная тэлерадыёкампанiя Рэспублiкi Беларусь / Белтэлерадыёкампанiя
                                    Национальная государственная телерадиокомпания Республики Беларусь / Белтелерадиокомпания
                                 
                                 
                                    Indirizz: 9. Makayonka St, Minsk, Belarus
                                    Data tar-reġistrazzjoni: 14.9.1994
                                    Numru tar-reġistrazzjoni: 100717729
                                    Sit web: tvr.by
                                 
                                 
                                    Belteleradio Company hija l-kumpannija statali tax-xandir televiżiv u tar-radju u tikkontrolla seba' stazzjonijiet tat-televiżjoni u ħames stazzjonijiet tar-radju fil-Belarussja. Wara l-elezzjonijiet presidenzjali frodulenti f'Awwissu 2020, Belteleradio Company keċċiet lill-ħaddiema tal-mezzi tax-xandir li tikkontrolla li pprotestaw u ssostitwiethom b'impjegati tal-media Russi. Għaldaqstant hija responsabbli għar-repressjoni tas-soċjetà ċivili
                                    L-istazzjonijiet televiżivi u tar-radju ssorveljati minn Belteleradio Company qed ixerrdu b'mod attiv il-propaganda u b'hekk qed jappoġġaw lir-reġim ta' Lukashenka.
                                 
                                 
                                    3.6.2022".